b"\n_START_ARTICLE_\nWolbod\xc3\xb3 de Lieja\n_START_SECTION_\nBiografia\n_START_PARAGRAPH_\nSegons l'hagi\xc3\xb2graf Reinier de Sant Lloren\xc3\xa7 (segona meitat del segle XII) hauria nascut  a una fam\xc3\xadlia noble del comtat de Flandes i hauria llegat les seves propietats de Flandes a l'abadia de Sant Lloren\xc3\xa7, per\xc3\xb2 ni la seva descend\xc3\xa8ncia, ni aquest llegat s'han confirmat per altres fonts. Segurament aquesta afirmaci\xc3\xb3 \xc3\xa9s una llegenda hagiogr\xc3\xa0fica._NEWLINE_No era originari de Lieja, i \xc3\xa9s segur que el rei, i nom\xc3\xa9s el rei Enric II del Sacre Imperi Romanogerm\xc3\xa0nic va proposar-lo per a succeir Balderic II al bisbat de Lieja. L'arquebisbe de Col\xc3\xb2nia va ordenar-lo al novembre de 1018. Aquest esdeveniment mostra les relacions estretes entre els bisbats d'Utrecht i de Lieja. Tot i estar molt lligat a l'emperador, van tenir desacords, sobretot arran de la relaci\xc3\xb3 entre l'Esgl\xc3\xa9sia Cat\xc3\xb2lica Romana i el poder estatal, un senyal precursor del que va esdevenir a la fi del segle XI amb la Lluita de les Investidures._NEWLINE_Hauria estat un pr\xc3\xadncep-bisbe menys pol\xc3\xadtic que pastoral i s'hauria interessart per al benestar dels pobres, la lit\xc3\xbargia, la devoci\xc3\xb3 als sants i la reforma dels monestirs. Va fundar i afavorir l'Abadia de Sant Lloren\xc3\xa7 (Lieja), en contra, juntament amb el seu col\xc2\xb7lega del bisbat de Cambrai, de l'abadia de Lobbes que consideraven massa mundana._NEWLINE_Va morir al 21 d'abril de 1021. El sebolliren a la cripta de l'abadia de Sant Lloren\xc3\xa7, l'\xc3\xbanica part ja acaba del monestir encara en obres."